ଆର୍ଟିମେଥର  (ଇଂରାଜୀ ଭାଷାରେ ) ଏକ ଔଷଧ ଯାହା ମ୍ୟାଲେରିଆ ରୋଗରେ ବ୍ୟବ‌ହାର କରାଯାଏ  । ସାଂଘାତିକ ମ୍ୟାଲେରିଆରେ କୁଇନାଇନ   ଅପେକ୍ଷା ଏହି ଔଷଧର ଇଞ୍ଜେକସନ ଦେବାକୁ ଅଧିକ ପସନ୍ଦ କରାଯାଏ । ଏହା ଆର୍ଟେସୁନେଟ ଭଳି ଏତେ ପ୍ରଭାବଶାଳୀ ନ ହୋଇପାରେ । ଇଞ୍ଜେକସନ ଆକାରରେ ଏହା ମାଂସପେଶୀରେ ଦିଆଯାଏ । ଅନ୍ୟ ଏକ ଔଷଧ ଲୁମିଫାଣ୍ଟ୍ରିନ ସାଥିରେ ଏହା ପାଟିରେ ଦିଆଯାଏ ଯାହାକୁ ଆର୍ଟିମେଥର/ଲୁମିଫାଣ୍ଟ୍ରିନ କୁହାଯାଏ । ଆର୍ଟିମେଥର ଅଳ୍ପ କିଛି ପାର୍ଶ୍ୱ ପ୍ରତିକ୍ରିୟା ଦେଖାଏ । କ୍ୱଚିତ ଅନିୟମିତ ହୃଦ୍‌ଗତି   ହୁଏ । ପ୍ରାଣୀମାନଙ୍କଠାରେ ଏହା ଗର୍ଭାବସ୍ଥାରେ ବିପଦ ଦେଖାଇଲେ ମଧ୍ୟ ମଣିଷ ଦେହରେ କୌଣସି ଚିନ୍ତା ଜନ‌କ ଅବସ୍ଥାର ପ୍ରମାଣ ମିଳିନାହିଁ । ତେଣୁ ବିଶ୍ୱ ସ୍ୱାସ୍ଥ୍ୟ ସଂଗଠନ   ଏହାକୁ ଗର୍ଭାବସ୍ଥାରେ ଦେବାକୁ ସୁପାରିସ କରିଛି । ଏହା ଆର୍ଟେମିସିନିନ   ଶ୍ରେଣୀର ଏକ ଔଷଧ । ସନ ୧୯୮୧ରେ ଆର୍ଟିମେଥର ପ୍ରସ୍ତୁତ ହେବାପରେ ସନ ୧୯୮୭ରୁ ଡାକ୍ତରୀ ଚିକିତ୍ସାରେ ବ୍ୟବ‌ହାର କରାଯାଉଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହାର ଏକ ଭାଏଲ ପିଛା ହୋଲସେଲ ମୂଲ୍ୟ ୦.୩୮ରୁ ୧୬.୪୭ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ମିଶ୍ରିତ ଔଷଧର ଏକ କୋର୍ଷର ମୂଲ୍ୟ ୧୦୦ରୁ ୨୦୦ ଆମେରିକୀୟ ଡଲାର ।